එවන් තත්වයක් තුළ මෙරට තුළ සිදු කෙරෙන පර්යේෂණ සහ ඊට අදාළව ලැබෙන ආයෝජන සහය සම්බන්ධයෙන් ඇය බී බී සී සිංහල සේවය සමඟ මෙලෙස අදහස් පළ කළා.මේ අතර පොහොර ඉල්ලා සිදුකරන පොළොන්නරුව - බකමූණ ප්‍රදේශයේ ගොවි උපවාසයට මහා සංඝරත්නයද අද සහය පළ කළා.මේ අතර, අදත් දිවයිනේ ප්‍රදේශ කිහිපයක ගොවින් පොහොර ඉල්ලා විරෝධතාවල නිරතවුණා.මහ කන්නය ආරම්භ වී මාස එකහමාරක කාලයක් ඉක්මවා ගොස් තිබුණ ද තවමත් පොහොර නොලැබීම හේතුවෙන් තම වගා කටයුතු අවිනිශ්චිත තත්වයකට පත්ව ඇති බව සමස්ත ලංකා කෘෂිකර්ම උපදේශකවරුන්ගේ වෘත්තිය සම්මේලනයේ සභාපති ඒ.එන්. උදයසිරි ප්‍රකාශ කළා.මේ අතර ලිතුවේනියාවේ සිට මෙරටට අනයනය කරන ලද කාබනික පොහොර තොගයක් මහ කන්නය සඳහා ගොවීන්ට බෙදාදීමට මින්නේරිය - හිඟුරක්ගොඩ ගොවිජන සේවා මධ්‍යස්ථානය වෙත රැගෙන විත් තිබෙනවා.එමෙන්ම දේශීය ශාඛසාර යොදාගනිමින් දියර පොහොරක් නිෂ්පාදනය කර එය, කහ වගාවට යොදා සාර්ථක  අස්වැන්නක් ලැබූ උපාධිධාරිනියක පිළිබඳ පුවතක් - දඹුල්ල කණ්ඩලම කුඹුක්කදන්වල ප්‍රදේශයෙන් වාර්තාවනවා.